[{"text_idx": "#000000", "text": "Kohesioa, despopulazioaren aurkako borroka eta ekonomia berdearen erronka, Nafarroako bide-politikaren gakoak"}, {"text_idx": "#000002", "text": "Maiorga Ramirezek adierazi duenez, herrialdearen kohesioan jokatzen duen papera, landa-eremuetako despopulazioaren aurkako borroka, proiektuaren bideragarritasuna, ekonomia berdearen erronkak eta kutsaduraren murrizketa kontutan hartuta aztertu behar da Nafarroako bide-azpiegituren politika."}, {"text_idx": "#000003", "text": "Bere taldearen jarrera zehaztu du EH Bildu Nafarroako parlamentariak Navarra Sumaren interpelazio baten aurrean. Horrek egin duen planteamenduaren sinplismoa kritikatu du Ramirezek eta \u201cNafarroako errepideen egungo egoera eskuin, foral eta espainiarraren gobernuen utzikeriaren ondorioa dela\u201d adierazi du."}, {"text_idx": "#000004", "text": "Alor horretan eztabaida serioa egiteko eskatu du Ramirezek.\nEH Bilduren ustez, mugikortasuna eskubidea da, eta errepideek \u201cNafarroaren kohesioan\u201d jokatzen duen papera azpimarratu du, \u201cbaita despopulazioaren kontrako borrokan eta herrialdearen edozein puntutan bizi direnen bizi-kalitatearen bermatzeko ere\u201d. Horregatik, \u201cerrepideen finantzazioak publikoa izan behar du eta nola finantzatuko den aztertu behar da\u201d."}, {"text_idx": "#000005", "text": "Gainera, Ramirezek esan du kontuan hartu behar direla zirkulazio-segurtasuna eta sistema publikoak bultzatu behar dituen garraio-eredu berrien garapena, jasangarritasuna bultzatuz eta kutsatzaileenak ekonomikoki zigortuz."}, {"text_idx": "#000006", "text": "Barne komunikaziorako eta salaketarako kanala"}]